Makaŋ wa, ǎ Ńtondôbə, ai ǹnə́m wáma ósə, ósū bəzambá[46] mayia wa biá. 2Ma búdubu búbūdú mə bəbəgə ḿfág yǎ ḿfūfúb étɔbɔgɔ wóé ó nə́, mavə́ dzwé dóe ngǎŋ ású ḿkpáán mətǐŋ wóe ai sósōō woe, amú o ngálíg mə́tīŋ yā málod dzwé dóe. 3Amōs mə̄ ngáloe wa á ó ngáyalan ma; o ngábuli ma ngul á ńsīsīm. 4Miǹkúkúmá mísə̄ yā sí myâyəan wa kaŋ, ǎ Ńtondôbə, amú mí ngáwóg ngaagá yǎ ányu dóe. 5Bə́ yīága biá á məzěn mə́ Ńtondôbə: “Dumá Ńtondôbə a nə anén.” 6Tɔ anə́ Ńtondôbə a nə́ óyǎb á yōb étē, a yén bədzɔdi nyɔ́lɔ, a yə̌m fə mim̀búbún tɔ bə́ ngə́lə oyǎb.” 7Ngə́ mawulu á zāŋ miǹtyé, wa nyî ma, wasám wɔ́, o kodé fə ma, ólūn mīńzízíŋ myáma, m̀bɔ̄ ńnōmo woe a bɔ̌ fə̄ nâ mə́ dɔ. 8Ńtondôbə a bɔ dzóm ésə̄ ású dáma. Ǎ Ńtondôbə, m̀kpáán mətǐŋ wóe ó nə kolé ! Tə wadzoge bisíé yā mɔ́ móe.